text: Cléomadès, quant devisa 
   Ses lettres, pas n'i oublia 
   Qu'il ne priast au roi Carmant 
   Que il li amenast Durbant 
   Et Sartan ; car moult les devoit 
   Amer : bien raison i avoit. 
   Moult li pria qu'il n'oubliast 
   Que il Liadès n'amenast, 
   Et Flourete et Gayete aussi. 
   Nule riens ne mist en oubli 
   PageV02P183
   Qui mander apart,enoit. 
   Sachiez que bien li souvenoit, 
   De Pinchonnet à cele fois. 
   Moult erl avisez et courtois. 
   En sa lettre forment prioit 
   Au roi Carmant, se tant l'amoit, 
   Que o lui venir le feist 
   Et que il l'en ressouvenist 
   Quant à Durbant envoieroit 
   Et à Sartan : moult le vouloit. 
   Bien et à point sot deviser 
   La besoigne, sans oublier 
   Riens de ce qu'il i apartint. 
   Et li messagés avant vint. 
   Lors est sor le cheval montés, 
   Quant de ce fu bien arréés
   Que à son mouvoir aferoit. 
   Et il, qui retenu avoit 
   Des chevilles l'ensaignement, 
   Prist congié, Et lors erranmeni 
   La maistre cheville torna 
   Dou cheval, et il l'enporta 
   Si tost com cil vouloit aler 
   Qui le cheval devoit mener. 
  